section_heading: Kontroverze 2012. i 2013.
paragraph_text: Dana 26. listopada 2013. započeto je i glasovanje za skidanjem ovlasti trojici administratora Wikipedije na hrvatskom jeziku, na čiji je rad bilo najviše prigovora na meta-wikiju, ali su tijesnom većinom od oko 53 – 55 % glasova dobili povjerenje lokalne zajednice.<ref> Naknadno je, 2020. godine, utvrđeno kako su neki glasovi podrške na tom glasovanju lažirani upotrebom više računa (njih barem 19) koji pripadaju istom suradniku.<ref> Suradniku je zbog tog postupka, odlukom globalne zajednice,<ref> izglasana globalna blokada, a svi njegovi suradnički računi zaključani su 28. studenoga 2020.<ref> Mediji su naknadno popratili ovu vijest i novu dinamiku.<ref><ref>